EkBass/fiwiki-20250220-pages-articles huggingface dataset:
Rannikkoseutu

Rannikkoseutu (aikaisemmin Rannikkoseudun Sanomat) on vuonna 1932 perustettu paikallislehti, jonka kotipaikka on Raisio. Lehti ilmestyy perjantaisin. Lehteä kustantaa Sanoma-konserniin kuuluva Sanoma Media Finland Oy. Rannikkoseutu-lehden levikkialuetta ovat Raisio, Naantali ja Masku. Se on tilattava paikallislehti. Aiemmin lehteä julkaisi Rannikkoseudun Sanomat Oy, mutta se myytiin syyskuussa 2008 Alma Median omistamalle Suomen Paikallissanomat Oy:lle. Rannikkoseutu kuului vuoden 2020 maaliskuuhun saakka Alma Media -konserniin. Sen omistaa maaliskuusta 2020 lähtien Sanoma. ==Levikin kehitys== Rannikkoseudun levikki vuosina 2006–2017: ImageSize = width:700 height:300 PlotArea = left:50 right:40 top:20 bottom:20 TimeAxis = orientation:vertical AlignBars = justify Colors = id:gray1 value:gray(0.9) DateFormat = yyyy Period = from:0 till:8000 ScaleMajor = unit:year increment:1000 start:0 gridcolor:gray1 PlotData = bar:2006 color:gray1 width:1 from:0 till:7170 width:15 text:7170 textcolor:red fontsize:8px bar:2007 color:gray1 width:1 from:0 till:7128 width:15 text:7128 textcolor:red fontsize:8px bar:2008 color:gray1 width:1 from:0 till:7238 width:15 text:7238 textcolor:red fontsize:8px bar:2009 color:gray1 width:1 from:0 till:7588 width:15 text:7588 textcolor:red fontsize:8px bar:2010 color:gray1 width:1 from:0 till:7781 width:15 text:7781 textcolor:red fontsize:8px bar:2011 color:gray1 width:1 from:0 till:7591 width:15 text:7591 textcolor:red fontsize:8px bar:2012 color:gray1 width:1 from:0 till:7070 width:15 text:7070 textcolor:red fontsize:8px bar:2013 color:gray1 width:1 from:0 till:6579 width:15 text:6579 textcolor:red fontsize:8px bar:2014 color:gray1 width:1 from:0 till:6348 width:15 text:6348 textcolor:red fontsize:8px bar:2015 color:gray1 width:1 from:0 till:5909 width:15 text:5909 textcolor:red fontsize:8px bar:2016 color:gray1 width:1 from:0 till:5458 width:15 text:5458 textcolor:red fontsize:8px bar:2017 color:gray1 width:1 from:0 till:5505 width:15 text:5505 textcolor:red fontsize:8px == Lähteet == Luokka:Suomalaiset paikallislehdet Luokka:Raisio Luokka:Masku Luokka:Naantalin media Luokka:Sanoman sanomalehdet
Cry Me a River (Justin Timberlaken kappale)

Cry Me a River on toinen single yhdysvaltalaisen laulajan Justin Timberlaken ensimmäiseltä sooloalbumilta Justified. Single julkaistiin 17. joulukuuta 2002. Kappaleella vierailee myös sen tuottaja Timbaland. Artistin itsensä yhdessä Timbalandin ja Scott Scorchin kanssa tekemä sanoitus käsittelee Timberlaken eroa laulajatar Britney Spearsistä. == Lähteet == Luokka:Vuoden 2002 kappaleet Luokka:Justin Timberlaken kappaleet
Grenadanjuoksukyyhky

Grenadanjuoksukyyhky (Leptotila wellsi) on äärimmäisen uhanalainen kyyhky. Se on endeeminen laji Grenadan saarella Pienillä-Antilleilla. Se on Grenadan kansallislintu. Grenadanjuoksukyyhky kasvaa 31 cm pitkäksi. Sen selkäpuoli on ruskeanharmaa, vatsapuoli valkea. Rinta on kanelinruskea, otsa valkea ja päälaki sininen.Birdlife == Lähteet == Luokka:Uhanalaiset linnut Luokka:Kyyhkylinnut Luokka:Äärimmäisen uhanalaiset lajit
Mitja Kunc

Mitja Kunc (s. 12. marraskuuta 1971 Črna na Koroškem, Slovenian ST) on Jugoslaviaa ja Sloveniaa urallaan edustanut slovenialainen alppihiihtäjä. Hän voitti pujottelun maailmancupin kaudella 1985–1986. Kunc edusti vielä Jugoslaviaa saavuttaessaan pronssia nuorten MM-kilpailujen suurpujottelussa Zinalissa vuonna 1990 sekä sijoittuessaan samassa lajissa kuudenneksi Saalbachin MM-kilpailuissa 1991. Slovenian edustajana hän oli Lillehammerin olympialaisissa 1994 pujottelussa neljäs ja suurpujottelussa neljästoista. Kunc sijoittui Sierra Nevadan MM-kilpailuissa 1996 alppiyhdistetyssä viidenneksi ja niin pujottelussa kuin suurpujottelussakin neljänneksitoista. Vailin MM-kilpailuissa 1999 hän oli pujottelussa viidestoista. Kunc saavutti pronssia pujottelussa St. Antonin MM-kilpailuissa 2001 Mario Mattin ja Benjamin Raichin jälkeen. Hän oli samoissa kisoissa suurpujottelussa viidestoista. Kunc voitti urallaan yhden maailmancupin osakilpailun: pujottelukisan Yongpyongissa helmikuussa 2000. Hän sijoittui lisäksi toiseksi suurpujottelussa Crans-Montanassa kaudella 1993–1994 sekä Kranjska Gorassa seuraavana talvena. Pujottelussa hän oli tammikuussa 2001 kolmas Schladmingissa sekä kaudella 2001–2002 kolmas Adelbodenissa ja toinen Wengenissä. Hän sijoittui kaudella 2001–2002 pujottelucupin yhteispisteissä neljänneksi. Kunc päätti maailmancup-uransa keväällä 2005. ==Lähteet== * Luokka:Slovenialaiset alppihiihtäjät Luokka:Jugoslavialaiset alppihiihtäjät Luokka:Vuonna 1971 syntyneet Luokka:Elävät henkilöt
Český Těšín

Český Těšín () on kaupunki Tšekissä Määrin-Sleesian läänissä Karvinán piirikunnassa Olza-joen () varrella aivan Puolan rajalla. Kaupungissa asui vuoden 2020 arvion mukaan 24 297 asukasta, ja sen pinta-ala on 33,8 neliökilometriä. Kaupunki sijaitsee historiallisen Cieszynin Sleesian alueen sydämessä. Ennen vuoden 1920 rajanvetoa Puolan ja Tšekkoslovakian välillä kaupunki oli Teschenin eli nykyisen Cieszynin kaupungin joentakainen eteläinen esikaupunki. Suurin osa Tšekin puolalaisvähemmistöstä asuu kaupungissa tai sen lähistöllä. Kaupunki kuului lyhyen aikaa Puolaan vuoden 1938 Tšekkoslovakian jaon jälkeen, mutta palautettiin toisen maailmansodan päätyttyä Tšekkoslovakian yhteyteen (ks. Teschenin alue). == Lähteet == == Aiheesta muualla == *Kaupungin kotisivut Cesky Tesin Luokka:Määrin-Sleesian lääni
Parhaan musikaali- tai komediasarjan Golden Globe -palkinto

Paras musikaali- tai komediasarja on yksi Golden Globe -palkinnon kategorioista. == Voittajat == *1970 – The Carol Burnett Show *1971 – The Carol Burnett Show *1972 – Perhe on pahin *1973 – Perhe on pahin *1974 – Perhe on pahin *1975 – Rhoda *1976 – Barney Miller *1977 – Barney Miller *1978 – Perhe on pahin *1979 – Taxi *1980 – Taxi ja Alice *1981 – Taxi *1982 – M*A*S*H *1983 – Fame *1984 – Fame *1985 – The Cosby Show *1986 – Tyttökullat *1987 – Tyttökullat *1988 – Tyttökullat *1989 – Kesä 68 *1990 – Murphy Brown *1991 – Cheers *1992 – Brooklyn Bridge *1993 – Roseanne * 1994 – Seinfeld * 1995 – Hulluna sinuun * 1996 – Cybill * 1997 – Kolmas kivi auringosta * 1998 – Ally McBeal * 1999 – Ally McBeal * 2000 – Sinkkuelämää * 2001 – Sinkkuelämää * 2002 – Sinkkuelämää * 2003 – Jäitä hattuun * 2004 – Konttori * 2005 – Täydelliset naiset * 2006 – Täydelliset naiset * 2007 – Ruma Betty * 2008 – Extras * 2009 – 30 Rock * 2010 – Glee * 2011 – Glee * 2012 – Moderni perhe * 2013 – Girls * 2014 – Brooklyn 99 * 2015 – Transparent * 2016 – Mozart in the Jungle == Lähteet == * Musikaali- tai komediasarja
Uskonto on vaara

Uskonto on vaara on suomalaisen hc-punk -yhtye Rattuksen toinen albumi. Poko Rekords julkaisi albumin vuonna 1984. Vuonna 1985 brasilialainen New Face Records julkaisi levyn. Tällä julkaisulla on mukana samana vuonna Suomessa ilmestynyt Rattuksen EP Ihmiset on sairaita. ==Kappaleet== # # # # # # # # # ===Ihmiset on sairaita=== Brasilian-painoksella oli lisäksi seuraavat, Suomessa Ihmiset on sairaita -EP:llä julkaistut kappaleet: # Reaganin joululahja # Feministi # Medley: ## Käskynhalu, vallanhimo ## Keskitysleirin unelma ## Ihmiset on sairaita ==Aiheesta muualla== * Luokka:Vuoden 1984 albumit Luokka:Rattuksen albumit
Aitne

Aitne on Jupiteria retrogradiseen suuntaan kiertävä, epäsäännöllinen, Carme- ryhmän kuu. Sen löysi ryhmä Havaijin yliopiston astronomeja vuonna 2001. Se sai silloin väliaikaiseksi nimekseen S/2001 J 11. Aitne on läpimitaltaan noin 3 kilometriä. Kuu kiertää planeettaa noin 23,2 miljoonan kilometrin etäisyydellä kiertoajan ollessa 730 päivää. Radan eksentrisyys on 0,2655 ja inklinaatio 165,1°. Nykyisen nimensä kuu sai elokuussa 2003 kreikkalaisesta mytologiasta. == Lähteet == Luokka:Jupiterin kuut
Kale (kuu)

Kale on Jupiteria retrogradiseen suuntaa kiertävä, epäsäännöllinen, Carme- ryhmän kuu. Sen löysi ryhmä Havaijin yliopiston tähtitieteilijöitä vuonna 2001. Silloin kuu sai väliaikaiseksi nimekseen S/2001 J 8. Kale on halkaisijaltaan noin 2 kilometriä ja se kiertää Jupiteria noin 22 409 000 kilometrin päässä kiertoajan ollessa noin 729 päivää. Radan eksentrisyys on 0,2521 ja inklinaatio 165 °.http://solarsystem.nasa.gov/planets/profile.cfm?Object=Jup_Kale Nykyisen nimensä kuu on saanut kreikkalaisesta mytologiasta. ==Lähteet== Luokka:Jupiterin kuut
Wawa

Wawa voi tarkoittaa: ;Paikannimet *Wawa (Ontario), Kanadassa *Wawa (Pennsylvania), Yhdysvalloissa *Wawa (Togo), Togossa *Wawa, barangay Oranin kunnassa Bataanin provinssissa, Filippiineillä *Rio Wawa, joki Nicaraguassa ;Muut *Abatsi ghanaksi *Wawa, Mataramin kuningaskunnan kuningas (924–929)
Pasithee

Pasithee on Jupiteria retrogradiseen suuntaan kiertävä, epäsäännöllinen, Carme-ryhmän kuu. Sen löysi ryhmä Havaijin yliopiston astronomeja vuonna 2001. Kuu sai silloin väliaikaiseksi nimekseen S/2001 J 6. Pasithee on läpimitaltaan noin kaksi kilometriä ja se kiertää Jupiteria 23 307 000 kilometrin etäisyydellä kiertoajan ollessa noin 719 vuorokautta. Radan eksentrisyys on 0,2688 ja inklinaatio 165 astetta. Nykyisen nimensä kuu sai elokuussa 2003 kreikkalaisesta mytologiasta. == Lähteet == Luokka:Jupiterin kuut
Evan Lysacek

Evan Frank Lysacek (s. 4. kesäkuuta 1985) on yhdysvaltalainen taitoluistelija. Hän voitti yksinluistelun maailmanmestaruuden vuonna 2009 sekä MM-pronssia vuosina 2005 ja 2006. Vancouverin talviolympialaisissa 2010 hän voitti olympiakultaa. ==Parhaat saavutukset== Kilpailu 2000–2001 2001–2002 2002–2003 2003–2004 2004–2005 2005–2006 2006–2007 2007–2008 2008–2009 2009–2010 Olympialaiset 4. 1. MM 3. 3. 5. 1. Junioreiden MM 2. 2. 2. Neljä maanosaa 10. 3. 1. 1. 3. 2. Grand Prix Final 3. Yhdysvaltain mestaruus 12. 12. 7. 5. 3. 2. 1. 1. 3. 2. == Lähteet == ==Aiheesta muualla== * Viralliset kotisivut Luokka:Yhdysvaltalaiset olympiavoittajat Luokka:Yhdysvaltalaiset taitoluistelijat Luokka:Vuonna 1985 syntyneet Luokka:Elävät henkilöt
The Collection (Harpo)

__NOTOC__ The Collection on ruotsalaisen pop-laulajan Harpon vuonna 2001 julkaistu kokoelma-albumi. == Kappaleet == # # # # # # # # # # # # # Luokka:Vuoden 2001 kokoelma-albumit Luokka:Ruotsalaiset popalbumit
Vazgen I

Vazgen I (; synt. Levon Karapet Abrahami Paltšjan, ; 20. syyskuuta 1908 – 18. elokuuta 1994) toimi Armenian katolikoksena vuosina 1955–1994. Hän oli diaspora-armenialainen, sillä hän syntyi ja opiskeli Bukarestissa, Romaniassa, hänet vihittiin papiksi Kreikan Ateenassa ja hän toimi Bulgarian ja Romanian piispana. Katolikoksena hän yritti korostaa maallikkojen merkitystä kirkossa, mutta hänen aikanaan pappien määrä hupeni, toiminta liki tyrehtyi ja suurinta osaa armenialaisista ei enää kastettu virallisen neuvostoateismin seurauksena. Vazgenin kauden loppupuolella Armenia kuitenkin itsenäistyi, ja Vazgenista tuli kuuteensataan vuoteen ensimmäinen katolikos, joka kuoli itsenäisessä armenialaisvaltiossa. Häntä seurasi katolikoksena Karekin I. Toimiessaan apostolisen kirkon johdossa Vazgen pyrki oli tiiviisti yhteydessä Armenian katoliseen kirkkoon ja pyrki yhdistämään nämä yhdeksi yhtenäiseksi kirkkokunnaksi. Vazgen kuoli häntä jo pitkään vaivanneeseen syöpään 18. elokuuta 1994 virka-asunnossaan Jerevanissa. == Kunnianosoitukset == * Armenian kansallissankari (Armenia, 1994) ==Lähteet== *Munkki Serafim, Araratista itään, Kirjapaja 2007 === Viitteet === Luokka:Armenian katolikokset Luokka:Vuonna 1908 syntyneet Luokka:Vuonna 1994 kuolleet
Jure Košir

Jure Košir (s. 24. huhtikuuta 1972 Mojstrana, Slovenian ST) on Jugoslaviaa ja Sloveniaa urallaan edustanut slovenialainen alppihiihtäjä ja olympiamitalisti. Košir edusti vielä Jugoslaviaa voittaessaan supersuurpujottelun nuorten maailmanmestaruuden Norjan Geilossa vuonna 1991. Albertvillen olympialaisissa 1992 hän sijoittui Slovenian väreissä alppiyhdistetyssä kolmanneksitoista ja saavutti kaksi vuotta myöhemmin Lillehammerissa olympiapronssia pujottelussa Thomas Stangassingerin ja Alberto Tomban jälkeen. Košir sijoittui Sierra Nevadan MM-kilpailuissa 1996 suurpujottelussa kahdeksanneksi, Sestrieren MM- kisoissa 1997 pujottelussa kahdenneksitoista ja Naganon olympiakisoissa 1998 suurpujottelussa viidenneksi. Tämän jälkeen hän oli pujottelussa kymmenes Vailin MM-kilpailuissa 1999 sekä kahdeksas niin St. Antonin MM-kisoissa 2001 kuin Salt Lake Cityn olympialaisissa 2002. Košir voitti urallaan kolme maailmancupin osakilpailua ja sijoittui kolmen parhaan joukkoon yhteensä 20 kertaa. Hän oli kaudella 1993–1994 pujottelucupin yhteispisteissä kolmas. Seuraavalla kaudella hän sijoittui maailmancupin kokonaiskilpailussa kolmanneksi, suurpujottelucupissa toiseksi ja pujottelucupissa kolmanneksi. Kaudella 1995–1996 Košir oli pujottelucupissa viides ja kaudella 1998–1999 toinen. Uransa keväällä 2006 lopettanut Košir levytti 1990-luvun puolivälissä, suosionsa huipulla ollessaan, muutaman rap-kappaleen ja kuului myös rap- yhtyeeseen. ==Maailmancupin palkintosijat== *Pujottelu **Kausi 1992–1993: Lech am Arlberg toinen **Kausi 1993–1994: Park City toinen, Stoneham kolmas, Madonna di Campiglio voitto, Chamonix kolmas, Garmisch-Partenkirchen kolmas **Kausi 1994–1995: Lech am Arlberg kolmas, Kitzbühel toinen, Wengen kolmas **Kausi 1995–1996: Kranjska Gora toinen, Flachau kolmas, Kitzbühel kolmas, Kvitfjell kolmas **Kausi 1998–1999: Sestriere kolmas, Kranjska Gora voitto, Kitzbühel voitto **Kausi 2000–2001: Kitzbühel toinen, Shigakogen kolmas *Suurpujottelu **Kausi 1994–1995: Adelboden toinen, Furano toinen ==Lähteet== * Luokka:Slovenialaiset alppihiihtäjät Luokka:Jugoslavialaiset alppihiihtäjät Luokka:Slovenialaiset olympiamitalistit Luokka:Vuonna 1972 syntyneet Luokka:Elävät henkilöt
Ralph Nelson

Ralph Nelson (12. elokuuta 1916 Long Island, New York – 21. joulukuuta 1987 Santa Monica, Kalifornia) oli yhdysvaltalainen elokuvaohjaaja, tuottaja ja näyttelijä. Hänen ohjaustöidensä joukossa ovat muun muassa Viimeinen erä (1962), Kedon kukkaset (1963), Charly (1968) ja Verinen sotilas (1970). Nelson oli 1930-luvun lopulla naimisissa näyttelijä Celeste Holmin kanssa. Pari sai liiton aikana kaksi lasta; Ted Nelson ja Daniel Dunning. Nelson sai vuonna 1957 Emmy-palkinnon. Hän oli vuonna 1961 ehdolla toisen Emmyn ja vuonna 1964 Oscarin saajaksi. Vuonna 1963 hän sijoittui toiseksi Berliinin elokuvajuhlien perhe-elokuvien sarjassa. Hän kuoli syöpään Kalifornian Santa Monicassa 71-vuotiaana. == Lähteet == == Aiheesta muualla == * Luokka:Yhdysvaltalaiset elokuvaohjaajat Luokka:Yhdysvaltalaiset elokuvatuottajat Luokka:Yhdysvaltalaiset elokuvanäyttelijät Luokka:Vuonna 1916 syntyneet Luokka:Vuonna 1987 kuolleet
Rod Serling

thumb|Rod Serling vuonna 1959. Rodman Edward ”Rod” Serling (25. joulukuuta 1924 – 28. kesäkuuta 1975) oli yhdysvaltalainen radio- ja televisiokäsikirjoittaja, joka muistetaan muun muassa vuosina 1959–1964 tuotetun Hämärän rajamailla -sarjan luojana. Toinen Suomessakin nähty Serlingin juontama sarja oli Yöjuttu (1970–1973). Serling kasvoi juutalaisessa perheessä New Yorkin osavaltiossa ja valmistui Binghamton High Schoolista. Palvelu ja haavoittuminen toisessa maailmansodassa jätti Serlingiin pysyvät henkiset arvet, ja hänelle myönnettiin purppurasydän ja pronssitähti. Serling opiskeli kirjallisuutta Antioch Collegessa Ohiossa ja valmistui vuonna 1950. Hän oli vuodesta 1948 naimisissa puolisonsa Carolin kanssa; pari sai kaksi tytärtä. Serlingin muita televisioansioita oli muun muassa Requiem for a Heavyweight. Yhdysvaltojen radiokuuntelijat muistavat hänet sarjasta Zero Hour.http://web.archive.org/20051206041549/members.aol.com/radiodrama/zerohour.html Hän kuoli sydäntautiin kolmen vakavan kohtauksen jälkeen 50-vuotiaana. Hänellä on paikka Hollywood Walk of Famella. ==Lähteet== ==Aiheesta muualla== *Luettelo Zero Hour -sarjan jaksoista *Zero Hour -sarjan jaksoja MP3-muodossa ==Kirjallisuutta== *Parisi, Nicholas: Rod Serling : His Life, Work, and Imagination. University Press of Mississippi, 2018. ISBN 9781496817501. Luokka:Yhdysvaltalaiset televisiokäsikirjoittajat Luokka:Hollywood Walk of Fame Luokka:Yhdysvaltalaiset radiokäsikirjoittajat Luokka:Vuonna 1924 syntyneet Luokka:Vuonna 1975 kuolleet
Sandra Forgues

Sandra Forgues (Wilfrid Forgues) (s. 22. joulukuuta 1969) on ranskalainen koskipujottelija. Hän voitti yhdessä Frank Adissonin kanssa kultaa C-2 sarjasta Atlantan 1996 olympialaisissa ja pronssia Barcelonasta 1992. Hän sijoittui myös Sydneyssä 2000 Adissonin kanssa seitsemänneksi. == Lähteet == Luokka:Ranskalaiset koskimelojat Luokka:Ranskalaiset olympiavoittajat Luokka:Vuonna 1969 syntyneet Luokka:Elävät henkilöt
Carla Bruni

Carla Bruni-Sarkozy, synt. Carla Gilberta Bruni Tedeschi (s. 23. joulukuuta 1967 Torino, Italia) on ranskalais-italialainen lauluntekijä, laulaja ja malli ja Ranskan 23. presidentin Nicolas Sarkozyn aviopuoliso. == Elämä ja ura == Bruni on kotoisin Italiasta. Hänen ottoisänsä Alberto Bruni Tedeschi oli torinolainen rengastehtailija, joka perusti kaapeleita ja renkaita valmistavan CEATin (Cavi Elettrici e Affini Torino) 1924 ja äitinsä konserttipianisti. Brunit muuttivat Ranskaan 1970-luvulla perheen pelätessä punaisten prikaatien elinkeinoelämän johtajiin ja oikeistoon kohdistuvia terrori-iskuja. Brunin oikea isä oli miljonääri Maurizio Remmert.Millionaire breaks silence to reveal that he is Carla Bruni's REAL father, Daily Mail Valeria Bruni Tedeschi on hänen siskonsa. Bruni oli Guess-farkkumerkin mallina. Hänellä oli myös Versacen kanssa neljän miljoonan punnan vuosisopimus. Vuonna 2000 Bruni kirjoitti lauluja ensimmäistä kertaa Julien Clercin levylle Si J'Étais Elle.Union artistique de Julien Clerc et Carla Bruni , julien-clerc.net Hän aloitti 2002 myös laulajan uransa ja on myynyt yli kaksi miljoonaa levyä. Hänen ensimmäinen albuminsa Quelqu'un m'a dit voitti 2004 parhaan naisartistin palkinnon Victoires de la Musique -tilaisuudessa. Seurustellessaan toimittaja ja kriitikko Jean-Paul Enthovenin kanssa Bruni tutustui tämän poikaan Raphaël Enthoveniin, joka oli Brunin tavatessaan naimisissa filosofi Bernard-Henri Lévyn tyttären Justine Lévyn kanssa. Heillä on poika Aurélien (s. 2001), mutta suhde päättyi pian eroon.Ten things to know about France's Mrs Sarkozy, Telegraph Bruni tapasi Ranskan presidentti Nicolas Sarkozyn 2007.Timeline: Nicolas Sarkozy woos Carla Bruni, Telegraph Hän avioitui Sarkozyn kanssa 2008. He saivat ensimmäisen yhteisen lapsensa, Giulia Sarkozyn vuonna 2011. Bruni on aiemmin seurustellut muun muassa Mick Jaggerin, Donald Trumpin, Eric Claptonin, Kevin Costnerin ja Laurent Fabiuksen kanssa. == Diskografia == === Albumit === * 2002: Quelqu'un m'a dit * 2007: No Promises * 2008: Comme si de rien n'était * 2013: Little French Songs * 2017: French Touch === Singlet === * 2002: Quelqu’un m’a dit * 2003: Qu'est-ce que tu crois? * 2007: Those Dancing Days Are Gone * 2008: L'amoureuse * 2013: Chez Keith et Anita * 2013: Dolce Francia * 2013: Le pingouin * 2013: Mon Raymond === Muut singlet === * 2016: Vole (feat. Nolwenn Leroy, Alain Souchon, Laurent Voulzy...) ==Lähteet== == Aiheesta muualla == * Carla Brunin sivut Luokka:Italialaiset laulajat Luokka:Italialaiset mallit Luokka:Italialaiset lauluntekijät Luokka:Ranskalaiset laulajat Luokka:Ranskalaiset mallit Luokka:Ranskalaiset lauluntekijät Luokka:Ranskan presidenttien puolisot Luokka:Vuonna 1967 syntyneet Luokka:Elävät henkilöt
Ale Porkka

Aleksanteri ”Ale” Porkka (15. heinäkuuta 1892 Viipuri – 29. syyskuuta 1969 Helsinki) oli suomalainen näyttelijä. Hän näytteli erityisesti lupsakoiden kansanmiesten rooleja. Porkka näytteli useissa teattereissa, mutta hänen lyhyt elokuvauransa on kuitenkin tunnetumpi. Porkka näytteli kaikkiaan noin 15 elokuvassa vuosina 1945–1968. == Filmografia == * Kolmastoista koputus (1945) * ”Minä elän” (1946) * Pimeänpirtin hävitys (1947) * Maaret – tunturien tyttö (1947) * Ihmiset suviyössä (1948) * Rosvo-Roope (1949) * Jossain on railo (1949) * Orpopojan valssi (1950) * Aila – Pohjolan tytär (1951) * Alaston malli karkuteillä (1953) * Saariston tyttö (1953) * Lähellä syntiä (1955) * Niskavuoren naiset (1958) * Nuori mylläri (1958) * Täällä Pohjantähden alla (1968) ==Lähteet== Luokka:Suomalaiset näyttelijät Luokka:Vuonna 1892 syntyneet Luokka:Vuonna 1969 kuolleet
Frank Adisson

Frank Adisson (s. 24. kesäkuuta 1969) on ranskalainen koskipujottelija. Hän voitti yhdessä Wilfrid Forguesin kanssa olympiakultaa C-2 sarjasta Atlantan olympialaisissa 1996 ja pronssia Barcelonasta 1992. Hän sijoittui Forguesin kanssa myös seitsemänneksi Sydneyssä 2000. == Lähteet == Luokka:Ranskalaiset koskimelojat Luokka:Ranskalaiset olympiavoittajat Luokka:Vuonna 1969 syntyneet Luokka:Elävät henkilöt
Komo

Komo tarkoittaa seuraavia asioita: * Komo, saari ja osa-alue Guinea-Bissaussa * Komo, Kosti Kotirannan lempinimi
Theodore G. Bilbo

Theodore Gilmore Bilbo (13. lokakuuta 1877 – 21. elokuuta 1947) oli merkittävä yhdysvaltalainen demokraattipoliitikko 1900-luvun alussa. Hän toimi Mississippin kuvernöörinä (1916–1920, 1928–1932) ja lopulta liittovaltion senaattorina (1935–1947). Bilbo kuului Ku Klux Klaniin. Hän oli koulutukseltaan lakimies. Hän kuoli suusyöpään 69-vuotiaana. == Lähteet == Luokka:Mississippin kuvernöörit Luokka:Yhdysvaltain osavaltioiden varakuvernöörit Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Vuonna 1877 syntyneet Luokka:Vuonna 1947 kuolleet
Ellen Gilchrist

Ellen Gilchrist (1935 Vicksburg, Mississippi, Yhdysvallat – 30. tammikuuta 2024Ellen Gilchrist, 1984 National Book Award Winner for 'Victory Over Japan,' Dies at 88usnews Viitattu 2.2.2024 ) oli yhdysvaltalainen kirjailija. Hän on julkaissut romaaneja, novellikokoelmia, runoutta ja esseitä. Gilchrist työskenteli radiotoimittajana ja julkaisi esikoisteoksensa, runokokoelman The Land Surveyor's Daughter, vuonna 1979. Se, kuten novellikokoelma In the Land of Dreamy Dreams (1982), sisältää runsaasti omaelämäkerrallista aineistoa. Salaiset virrat kertoo naisesta, joka irtautuu totunnaisista kuvioista ja pakenee uuteen elämään uuteen ympäristöön. Novellikokoelmassa Paratiisin pilvinen reuna Gilchrist kuvailee etelän voimakkaita naisia ja näiden elämän värikkyyttä. Useimpien kirjojen tapahtumaympäristö on New Orleans. Gilchrist sai vuonna 1984 National Book Award -kirjallisuuspalkinnon novellikokoelmastaan Victory Over Japan. Kokoelma julkaistiin suomeksi vuonna 1988 nimellä Paratiisin pilvinen reuna. ==Suomennetut teokset== * Salaiset virrat (The annunciation), suom. Satu Kauppinen, Helsinki: Otava 1984 ISBN 951-1-07894-1 * Paratiisin pilvinen reuna (Victory over Japan), suom. Kristiina Rikman, Helsinki: Otava 1988 ISBN 951-1-08449-6 Sarja: Otavan kirjasto – Sisältää novellit:Gilchrist, Ellen, Kirjasampo.fi, viitattu 9.4.2021 ** Annetaan nyt DeDellekin suunvuoro ** Eteläisen puutarhakaupungin painovoimalakia uhmaava muuli, eli, Rhoda, opettavainen tarina ** Japani kukistuu ** Jedebuddhia, punaisia siltoja, rakkaudenhedelmiä ** Little Falayan puolustaja ** Music ** Onnen tuplapulla ** Paratiisin pilvinen reuna ** Pelastus ** Pähkähullu, nyt sen kaikki näkee ** Se on Miss Crystalin sisäkkö Traceleen kun puhuu ja hän kertoo kaiken minkä tietää ** Traceleen kertoo tarinan nimeltä "Paha vuosi" ** Traceleen, yhä äänessä ** Traceleenin päiväkirja == Lähteet == Luokka:Yhdysvaltalaiset kirjailijat Luokka:Vuonna 1935 syntyneet Luokka:Vuonna 2024 kuolleet
Adam Vella

Adam Joseph Vella (s. 12. kesäkuuta 1971 Melbourne) on australialainen ampuja, joka kilpailee trapissa. Vella saavutti trapin olympiapronssia Ateenasta 2004. MM-kilpailuissa hän on saanut trapin joukkuekilpailussa hopeaa 2002 ja 2005 sekä kaksoistrapin joukkuekilpailussa hopeaa 2003. Kansainyhteisön kisoissa hän on saanut kultaa trapin parikilpailussa 2002, 2006 ja 2010 sekä hopeaa trapin henkilökohtaisessa kilpailussa 2002. == Lähteet == Luokka:Australialaiset ampujat Luokka:Australialaiset olympiamitalistit Luokka:Vuonna 1971 syntyneet Luokka:Elävät henkilöt
Tanskansalmi

thumb|270px|Tanskansalmen sijainti. Tanskansalmi (, , grön. Ikerasak ) sijaitsee Grönlannin ja Islannin välillä Pohjoisella jäämerellä. Kapeimmalta kohdaltaan salmi on noin 290 kilometriä leveä, pituus eteläsuuntaan noin 483 kilometriä. Kylmä Itä-Grönlannin virta virtaa salmen länsiosassa etelään ja kuljettaa mukanaan jäävuoria, jotka ovat peräisin Pohjoiselta jäämereltä tai Grönlannin mannerjäätiköstä. Islannin lähellä lämpimämmän Irmingerin virran osa virtaa kohti pohjoista. Vuonna 1941 saksalainen taistelulaiva Bismarck upotti englantilaisen HMS Hoodin Tanskansalmessa. ==Lähteet== ==Aiheesta muualla== Luokka:Grönlannin salmet Luokka:Islannin maantiede Luokka:Seulonnan keskeiset artikkelit
Pete Rugolo

Pietro ”Pete” Rugolo (25. joulukuuta 1915 San Piero Patti, Sisilia, Italia – 16. lokakuuta 2011 Sherman Oaks, Kalifornia, Yhdysvallat) oli italialaissyntyinen jazzmusiikin lauluntekijä ja sovittaja. Hän muutti perheensä mukana Yhdysvaltoihin vuonna 1920. Rugolo valmistui San Francisco State Collegesta ja opiskeli säveltämistä Darius Milhaud’n johdolla Mills Collegessa Oaklandissa. Toisen maailmansodan aikana hän soitti Paul Desmondin kanssa armeijan yhtyeessä. Rugolo teki myöhemmän uransa aikana yhteistyötä muiden muassa Nat King Colen, Stan Kentonin, June Christyn, Peggy Leen ja Four Freshmenin kanssa. Hän saavutti tunnustusta myös työstään televisiosäveltäjänä. == Lähteet == == Aiheesta muualla == Luokka:Yhdysvaltalaiset lauluntekijät Luokka:Yhdysvaltalaiset säveltäjät Luokka:Italialaiset lauluntekijät Luokka:Italialaiset säveltäjät Luokka:Jazzmusiikin säveltäjät‎ Luokka:Yhdysvaltalaiset jazzmuusikot Luokka:Vuonna 1915 syntyneet Luokka:Vuonna 2011 kuolleet
Dick Miller

Richard "Dick" Miller (25. joulukuuta 1928 Bronx, New York – 30. tammikuuta 2019http://dickmiller.net/biography.htm) oli yhdysvaltalainen näyttelijä. Hän opiskeli City College of New Yorkissa ja Columbian yliopistossa. Miller aloitti uransa 1950-luvulla ohjaaja-tuottaja Roger Cormanin elokuvissa. Hänen tunnetuimpia roolejaan on Walter Paisleyn rooli Cormanin ohjaamassa kulttiklassikossa A Bucket of Blood. Miller näytteli yli 60 vuotta kestäneen uransa useiden tunnettujen ohjaajien elokuvissa. Hän teki useita kertoja yhteistyötä muun muassa James Cameronin, Ernest Dickersonin, Martin Scorsesen ja John Saylesin kanssa. Miller näytteli melkein jokaisessa Joe Danten elokuvassa, muun muassa elokuvissa Piraija, Ulvonta ja Gremlins – riiviöt. Muita hänen elokuviaan ovat Rock ’n’ Roll High School, Terminator – tuhoaja ja Lötköjen yö. Hän vieraili myös Star Trek -televisiosarjassa. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1928 syntyneet Luokka:Vuonna 2019 kuolleet
Joe Dante

Joe Dante (s. 28. marraskuuta 1946 Morristown, New Jersey, USA) on yhdysvaltalainen elokuvaohjaaja, -tuottaja ja -käsikirjoittaja. Hänet tunnetaan kansainvälisesti varsinkin elokuvasta Riiviöt (1984) ja sen jatko- osasta Gremlins 2 – uusi pesue (1990). == Osittainen filmografia == ;Ohjaajana * Hollywood Boulevard (1976) * Piraija (Piranha, 1978) * Ulvonta (The Howling, 1981) * Hämärän pelottavat varjot (Twilight Zone: The Movie, 1983) * Riiviöt (Gremlins, 1984) * Explorers – tutkimusmatkailijat (Explorers, 1985) * Amazon (Amazon Women on the Moon, 1987) * Pieni suuri seikkailu (Innerspace, 1987) * Piru naapurissa (The Burbs, 1989) * Gremlins 2 – uusi pesue (Gremlins 2: The New Batch, 1990) * Kinopaniikki (Matinee, 1993) * Tyttäret karkuteillä (Runaway Daughters, 1994) * Avaruuden aikakirjat (The Osiris Chronicles, 1996) * Rajat kiinni (The Second Civil War, 1997) * Pienet soturit (Small Soldiers, 1998) * Looney Tunes: Taas kehissä (Looney Tunes: Back in Action, 2003) == Lähteet == == Aiheesta muualla == * * == Kirjallisuutta == * Bagh, Peter von & Möller, Olaf: ”Jekkuileva mies”, Joe Danten haastattelu, Filmihullu 4/2012. * Björkbacka, Hannu: ”Danten 60-lukuinen kaleidoskooppi”, Filmihullu 4/2012. * Timonen, Lauri: ”Sodan orgiat – Joe Danten Americana sikiää piilotajunnan verihöyryistä”, Filmihullu 4/2012. Luokka:Yhdysvaltalaiset elokuvaohjaajat Luokka:Yhdysvaltalaiset elokuvatuottajat Luokka:Yhdysvaltalaiset elokuvakäsikirjoittajat Luokka:Vuonna 1946 syntyneet Luokka:Elävät henkilöt
Sarah Tansey

Sarah Tansey (s. 1972 Englanti, Yhdistynyt kuningaskunta) on englantilainen näyttelijä, joka on näytellyt englantilaisessa tv-sarjassa Sydämen asialla tuotantokausina 2001–2004 Jenny Latimeria, myöhemmin Mertonia. Hän on esiintynyt noin 70 jaksossa. Hänen hahmonsa poistui sarjasta saatuaan hermoromahduksen. Tansey on myös näytellyt tv-sarjassa The Bill vuosina 2006–2007 ja Far from the Madding Crowd -sarjassa vuonna 1998. Luokka:Englantilaiset näyttelijät Luokka:Vuonna 1972 syntyneet Luokka:Elävät henkilöt
Simon Kexlerus

Simon Svenonis Kexlerus (29. joulukuuta 1602 – 22. maaliskuuta 1669) oli ruotsalaissyntyinen suomalainen matemaatikko ja tähtitieteilijä. Kexlerus oli Turun akatemian ensimmäinen matematiikan professori. == Elämäkerta == Kexlerus syntyi ruotsissa Kexlen kylässä Edsbergin pitäjässä. Hänen isänsä oli talonpoika Sven Kexlen.Helsingin yliopiston opettaja- ja virkamiesmatrikkeli 1640–1917, hakusana Kexlerus Simon. (luettu 24.12.2007) Kexlerusista tuli ylioppilas Uppsalassa ja filosofian maisteri vuonna 1631 (tai 1632). Tämän jälkeen hän oleskeli Saksassa ja Alankomaissa muutaman vuoden. Hän palasi Ruotsiin vuonna 1634 ja toimi vuoden Strängnäsin lukion matematiikan opettajana. Uppsalan yliopistossa hän työskenteli filosofisen tiedekunnassa apulaisena 1636–1640. === Matematiikan professorin ura Turussa === Turun akatemian perustamisen jälkeen vuonna 1640 hän sai sieltä matematiikan professuurin, jota hän hoiti kuolemaansa saakka. Matematiikan professuurin sisältyi tuolloin myös tähtitiede. Kexleruksen, kuten myös hänen seuraajiensakin, edustaman tietämyksen ja opetuksen taso oli melko alhainen. Kexlerus näki muun muassa paljon vaivaa puolustaakseen ptolemaiolaista maailmankuvaa kopernikaanista vastaan. Turun akatemian rehtorina hän oli kolmesti vuosina 1644–1645, 1655–1656 ja 1666–1667. Filosofisen tiedekunnan promoottori hän oli vuosina 1643 ja 1661. Kexlerus julkaisi uransa aikana lähes 40 väitöskirjaa. Pääasiallisesti ne olivat aritmetiikan, geometrian, trigonometrian ja tähtitieteen oppikirjoja. Lisäksi hän laati almanakkoja vuosiksi 1650 ja 1654Otavan Iso tietosanakirja, Otava 1968, osa 4, p. 867. === Perhe === Kexlerus solmi avioliiton vuonna 1641 Ingeborg Elisabet Gerzliniuksen kanssa. Heille syntyi useita lapsia, joista Anders-poika toimi Inkerissä pappina ja tytär Margareta oli Kemiön rovasti Anders Pryssin puoliso. == Lähteet == ==Aiheesta muualla== *Svenskt biografiskt lexikon Luokka:Suomalaiset matemaatikot Luokka:Suomalaiset tähtitieteilijät Kexlerus Luokka:Vuonna 1602 syntyneet Luokka:Vuonna 1669 kuolleet Luokka:Suomalaiset professorit
Sarah Hale

Sarah Josepha Hale (o.s. Buell) (24. lokakuuta 1788 Newport, New Hampshire, Yhdysvallat – 30. huhtikuuta 1879 Philadelphia, Pennsylvania, Yhdysvallat) oli yhdysvaltalainen kirjailija. Hänet muistetaan parhaiten lastenlorusta ”Mary Had a Little Lamb” (”Maijan karitsa”). Buell meni naimisiin David Halen kanssa vuonna 1813 ja heillä oli viisi lasta. Hänen miehensä kuoli vuonna 1822, ja se aiheutti Halelle taloudellisia vaikeuksia. Hän aloitti tuolloin myös kirjailijan uransa. Hale julkaisi uransa aikana runsain mitoin proosaa ja runoutta. Hän toimi vuosina 1827–1836 Lady's Magazinen ja sen jälkeen vuosina 1837–1877 Godey's Lady's Bookin päätoimittajana. Hale oli vanhuusvuosinaankin henkisesti vireä ja kirjoitti lähes kuolemaansa saakka. Hän eli aikaansa nähden varsin poikkeuksellisen pitkään, 90 vuoden ikäiseksi. == Lähteet == == Aiheesta muualla == * * * * Luokka:Yhdysvaltalaiset kirjailijat Luokka:Yhdysvaltalaiset runoilijat Luokka:Yhdysvaltalaiset päätoimittajat Luokka:Vuonna 1788 syntyneet Luokka:Vuonna 1879 kuolleet
Aislín McGuckin

Aislín McGuckin (s. 1974, Newry, Pohjois-Irlanti) on pohjoisirlantilainen näyttelijä. Hän on esiintynyt muun muassa englantilaisessa tv-sarjassa Sydämen asialla, jossa hän näytteli kylän lääkäriä Dr. Liz Merrickiä vuosina 2003–2004 46 jaksossa. Hän on myös näytellyt useissa muissa tv-sarjoissa ja elokuvissa, kuten Sukulainen meren takaa (1998) ja Valkoinen kreivitär (2005). ==Aiheesta muualla== * Luokka:Pohjoisirlantilaiset näyttelijät Luokka:Vuonna 1974 syntyneet Luokka:Elävät henkilöt
Tuamotunkalastaja

Tuamotunkalastaja (Todiramphus gambieri) on kuningaskalastajiin kuuluva säihkylintu. Tuamotunkalastaja on äärimmäisen uhanalainen lintu, sitä on jäljellä vain 39–51 yksilöä, ja nekin elävät pienellä alueella. Populaatio on pienentynyt sopivien pesäpuiden vähenemisen, ja pyörremyrskyjen ja mustarottien lisääntymisen seurauksena. == Koko ja ulkonäkö == Tuamotunkalastaja on 63 cm pitkä pyhimyskalastaja, jolla on kellanruskea pää ja niska. Linnun alapuoli on valkoinen, ja sen höyhenpeite on sininen selässä, siivissä ja pyrstössä. Linnun nokka on suuri, kuten kuningaskalastajilla yleensä on. == Levinneisyys == Lajia tavataan ainoastaan Niaun saarella Ranskan Polynesiassa. Sieltäkin se on häviämässä, sillä vuonna 1974 nähtiin 400–600 tuamotunkalastajaa, 30 vuotta myöhemmin 2003–2004 lajia oli jäljellä vain 39–51 yksilöä. Sitä näkee yleensä puutarhoissa, kookosviljelmillä ja kylien lähellä olevilla viljelmillä. == Lisääntyminen ja ravinto == Tuamotunkalastaja syö hyönteisiä ja pieniä liskoja. Se kaivaa pesäkoloja kuolleisiin kookospuihin. == Lähteet == Luokka:Kuningaskalastajat Luokka:Uhanalaiset linnut Luokka:Äärimmäisen uhanalaiset lajit
Miekkailu kesäolympialaisissa 1920

Antwerpenin kesäolympialaisissa 1920 miekkailussa kilpailtiin kuudessa lajissa. Miehet kilpailivat sekä henkilökohtaisessa kilpailussa että joukkuekilpailussa kalvalla, säilällä ja floretilla. Naisille ei järjestetty yhtään kilpailutapahtumaa. ==Mitalistit== Laji: Kultaa: Hopeaa: Pronssia: Miesten floretti Nedo Nadi Italia Philippe Cattiau Roger Ducret Miesten floretin joukkuekilpailu Italia Baldo Baldi Tommaso Constantino Aldo Nadi Nedo Nadi Abelardo Olivier Oreste Puliti Pietro Speciale Rodolfo Terlizzi Lionel Bony de Castellane Gaston Amson Philippe Cattiau Roger Ducret André Labatut Georges Trombert Marcel Perrot Lucien Gaudin Yhdysvallat Henry Breckinridge Francis Honeycutt Arthur Lyon Harold Rayner Robert Sears Miesten kalpa Armand Massard Alexandre Lippmann Gustave Buchard Miesten kalvan joukkuekilpailu Italia Nedo Nadi Aldo Nadi Abelardo Olivier Tullio Bozza Giovanni Canova Andrea Marrazzi Dino Urbani Antonio Allocchio Tommaso Constantino Paolo Thaon di Revel Ernest Gevers Paul Anspach Félix Goblet d'Alviella Victor Boin Joseph de Craecker Léon Tom Philippe Le Hardy de Beaulieu Armand Massard Alexandre Lippmann Gustave Buchard Georges Trombert Georges Casanova Gaston Amson Emile Moreau Miesten säilä Nedo Nadi Italia Aldo Nadi Italia Adrianus de Jong Miesten säilän joukkuekilpailu Italia Nedo Nadi Aldo Nadi Oreste Puliti Baldo Baldi Francesco Gargano Giorgio Santelli Dino Urbani Georges Trombert Jean Margraff Marc Perrodon Henri de Saint Germain Jean Lacroix Jean Mondielli Jan van der Wiel Adrianus de Jong Jetze Doorman Willem van Blijenburgh Louis Delaunoy Salomon Zeldenrust Henri Wijnoldij-Daniels ==Mitalitaulukko== Sijoitus Maa Kulta Hopea Pronssi Mitalien määrä 1\. Italia 5 1 0 6 2\. 1 4 3 8 3\. 0 1 0 1 4\. 0 0 2 2 5\. Yhdysvallat 0 0 1 1 ==Lähteet== * Luokka:Kesäolympialaiset 1920 1920
Clare Calbraith

Clare Calbraith (s. 1. tammikuuta 1974 Winsford, Cheshire, Englanti, Yhdistynyt kuningaskunta) on brittiläinen näyttelijä, joka on esiintynyt englantilaisessa televisiosarjassa Sydämen asialla tuotantokausina 2001–2002. Hänen roolihahmonsa oli tohtori Tricia Summerbee 42 jaksossa. Hän opiskeli Cardiff Drama Schoolissa näyttelijäksi.Clare Calbraith Internet Movie Databasessa == Roolit == * Kotilieden lämpöä, (2015), Steph Farrow * The Shadow Line, (2011), Laura Gabriel * Downton Abbey, (2011), Jane Moorsum * George Gently, (2009), Helen Donovan * EastEnders, (2006), DI Skillen * The Bill, (2005), Nicci * Coronation Street, (2005), Robyn * Holby City, (2005), Clare Given * 55 Degrees North, (2005), Beth Robson * Sydämen asialla, (2001–2002), tohtori Tricia Summerbee * Black Cab, (2000), Sara * Casualty, (1999), Tanya Hardie == Lähteet == Luokka:Englantilaiset näyttelijät Luokka:Vuonna 1974 syntyneet Luokka:Elävät henkilöt
Taas kaikki kauniit muistot

Taas kaikki kauniit muistot on Sulho Rannan Viljo Kojon runoon säveltämä joululaulu. Runo ja sen nuotit julkaistiin ensimmäisen kerran vuonna 1931 sanomalehti Karjalan joululiitteessä. Kojo oli Viipurissa toimineen Karjalan toimittaja, Ranta puolestaan Viipurin musiikkiopiston opettaja. Kappale kuuluu suomalaiseen jouluperinteeseen. Vuodesta 1955 lähtien Yleisradio on soittanut sen vuosittain radiossa jouluaattona heti Turun joulurauhanjulistuksen jälkeen, nykyään Yle Radio 1 -kanavalla. Kappaleen laulaa perinteisesti baritoni Sulo Saarits ja urkuja soittaa Tauno Äikää. Laulussa kertoja muistelee lapsuuden joulua. Pellot ja puistot olivat lumesta valkeita. Hän muistelee kirkkokäyntiä, johon hänet vietiin parhaisiin puettuna. Hän kuunteli kirkossa sanaa ja äitinsä laulua. Kertoja kertoo muistavansa siitä vain tunnelman, jota ”milloinkaan ei viedä, ei ryöstetä sielustain”. Jouluna elpyvät muistot antavat kertojalle voimaa vuoden vaikeuksiin. == Lähteet == * == Aiheesta muualla == * Laulun levytykset Suomen Äänitearkiston tietokannassa * Soiva joulukalenteri: Klassikkoesitys tutusta joululaulusta (24.12.) Taas kaikki kauniit muistot -laulu kuunneltavissa YLE Areenassa Sulo Saaritsin esittämänä * Sanat Luokka:Suomalaiset joululaulut Luokka:Vuoden 1931 kappaleet
Charlotte Church

Charlotte Church (s. 21. helmikuuta 1986 Cardiff, Wales, Yhdistynyt kuningaskunta) on walesilainen näyttelijä ja laulaja. Hän esiintyi ensimmäisen kerran televisiossa vuonna 1997 osallistuttuaan The Big Big Talent Show -kilpailuun ollessaan 11-vuotias. Vuonna 1999 hän vieraili yhden jakson verran englantilaisessa televisiosarjassa Sydämen asialla. Vuonna 2003 hän myös näytteli elokuvassa Perhe on Pop. Church on juontanut myös omaa show’ta vuosina 2006–2007. Vuonna 2012 Rupert Murdochin omistama News of the World -lehti joutui maksamaan Churchille ja hänen perheelleen punnan korvauksen kuunneltuaan heidän puhelimensa viestejä. Hänen viestejään oli kuunneltu jo 2002 jolloin hän oli 16-vuotias. Churchilla on kaksi lasta ex-miehensä Gavin Hensonin kanssa. Kesäkuussa 2017 Church ja hänen nykyinen miehensä muusikko Johnny Powell ilmoittivat, että Church oli menettänyt vauvan jota oli odottanut ja joka olisi ollut Churchin kolmas. == Diskografia == *Voice Of An Angel (1998) *Enchantment (2001) *Charlotte Church (2000) *Dream a Dream (2000) *Tissues and Issues (2005) *Back to Scratch (2010) == Lähteet == == Aiheesta muualla == *Charlotte Church -fanisivu * Luokka:Walesilaiset näyttelijät Luokka:Walesilaiset laulajat Luokka:Vuonna 1986 syntyneet Luokka:Elävät henkilöt
Psamathe (kuu)

Psamathe on Neptunuksen epäsäännöllistä rataa kiertävä kuu, joka löydettiin vuonna 2003. Se tunnettiin väliaikaisella nimellä S/2003 N 1 vuoteen 2007, jolloin se sai nimen nereidi Psamathen mukaan. Koska Psamathella on hieman samanlainen kiertorata Neson kanssa, on arveltu että ne olisivat voineet syntyä suuremman kuun hajotessa kappaleiksi. == Lähteet == Luokka:Neptunuksen kuut
Margaret (kuu)

Margaret on Uranuksen ainoa kuu, joka kiertää myötäpäivään. Se löydettiin vuonna 2003, jolloin se sai väliaikaisen nimen S/2003 U 3. Se tunnetaan myös nimellä Uranus XXIII. == Lähteet == Luokka:Uranuksen kuut
Porta Nigra

thumb|Porta Nigra nykyisin.. Porta Nigra (lat.) on Trierin kaupungissa Saksassa sijaitseva roomalaisaikainen pohjoinen kaupunginportti. Se on suurin nykyaikaan säilynyt roomalainen kaupunginportti, korkeudeltaan 29,3 metriä ja pituudeltaan 36 metriä. Portti rakennettiin vuonna 170 osaksi Augusta Treverorumin kaupunginmuuria, jonka kokonaispituus oli yli kuusi kilometriä. Portin antiikkinen nimi unohtui, mutta keskiajalla vuoden 1060 jälkeen sitä alettiin kutsua "mustaksi portiksi" (Porta Nigra) sen jälkeen, kun pieneliöt olivat värjänneet valkoisen hiekkakiven mustaksi. Rakennuksen suurikokoiset, jopa 6 tonnia painavat laatat ovat lähistön kiviveistämöistä ja kiinnittyivät toisiinsa rautapidikkein ilman laastia. Rautapidikkeet joutuivat aikanaan rosvojen saaliiksi, ja myös suuri osa portin kivilaatoista käytettiin rakennustarpeiksi. Koko portti olisi ennen pitkää kadonnut neljän muun tavoin ilman onnekasta sattumaa.Ackermann, ei vl. s. 22 == Portin muuttaminen kirkoksi == Vuonna 1030 rakennukseen sulkeutui erakoksi bysanttilainen munkki Simon, joka muurattiin rakennuksen sisäpuolelle. Rukoukseen syventyneenä hän eli siellä viisi vuotta kuolemaansa saakka 1035. Paavi Benedictus IX julisti Simonin pyhimykseksi pian kuoleman jälkeen. Piispa Poppo von Babenberg antoi tämän jälkeen muuttaa portin kaksikerrosta käsittäväksi pyhimys Simonin muistokirkoksi. Tornit täytettiin maalla, ja kirkkoon rakennettiin avoimet portaat torilta.Ackermann, ei vl. s. 23 == Myöhemmät vaiheet == Ranskalaisvallan aikana (1794–1814) Pyhän Simonin kirkko siirtyi valtiolle. Kun Napoleon I vuonna 1804 vieraili Trierissä, hän määräsi kirkon purettavaksi niin, että rakennus voitiin ennallistaa antiikkiseen asuunsa. Vuodesta 1822 lähtien vuoteen 1889 saakka siellä toimi Preussin hallituksen antiikkikabinetti. Porta Nigra oli tällöin myös Preussin tulliraja, mistä todisteeksi ovat jääneet portin rautaiset saranat.Ackermann, ei vl. s. 24 Vuosina 1969–1973 rakennuksessa suoritettiin laaja restaurointi. Portissa on edelleen neljä kerrosta. Porta Nigra on osa Unescon maailmanperintökohdetta ja Trierin suosituimpia matkailunähtävyyksiä. == Katso myös == * Simon Trieriläinen == Lähteet == * === Viitteet === == Aiheesta muualla == Luokka:Antiikin Rooman rakennukset ja rakennelmat Luokka:Saksan rakennukset ja rakennelmat Luokka:Unescon maailmanperintökohteet Saksassa Luokka:Portit Luokka:Trier Luokka:Trierin historia
Georg Alanus

Georg(ius) Christophori Alanus, aiemmin myös: Yrjö AlanusYrjö Alanus, Tietosanakirja osa 1, palsta 205, Tietosanakirja Osakeyhtiö 1909 (Projekt Runeberg) (12. helmikuuta 1609 Jomala, Ahvenanmaa – 15. heinäkuuta 1664) oli Suomen ensimmäinen fysiikan ja kasvitieteen professori (tuolloin luonnontieteen professori). Alanuksesta tuli myöhemmin teologian professori. Hän oli Turun akatemian rehtori vuosina 1647–1648. Alanus tutki tähtitiedettä ja vastusti kopernikaanista heliosentristä maailmankuvaa. == Elämäkerta == Alanus syntyi Ahvenanmaalla Jomalassa. Hänen vanhempansa olivat Jomalan kirkkoherra Kristophorus Sigfridi Alanus ja Mynämäen kirkkoherran tytär Elisabet Georgii. Helsingin yliopiston opettaja- ja virkamiesmatrikkeli 1640–1917, hakusana Alanus Georg(ius). Luettu 24.12.2007Alanus valmistui ylioppilaaksi Uppsalassa vuonna 1627 ja filosofian maisteriksi vuonna 1635 tutkielmalla, joka käsitteli psykologisia kysymyksiä. Alanus aloitti uransa Turun lukion matematiikan lehtorina vuonna 1637. Hän päätti virkansa siellä kolme vuotta myöhemmin, jolloin hän sai professuurin vasta perustetusta Turun akatemiasta. Fysiikan ja kasvitieteen professorina hän oli 1640–48, jonka jälkeen hän oli kolmantena teologian professorina vuosina 1648–51, toisena 1651–53 ja ensimmäisenä 1653–64. Alanus avioitui Elisabet Nilsdotterin kanssa vuonna 1640. Vaimon isä oli Nyköpingin pormestari. Avioliittoon syntyi yhteensä kahdeksan lasta. Alanus julkaisi yhteensä 35 väitöskirjaa luonnontieteiden ja teologian aloilta. Alanuksen sanotaan tuoneen Uppsalasta Suomeen metafyysis-spekulatiivisen luonnontieteen. Alanuksen kuoltua piispa Johannes Gezelius epäili Alanuksen leskeä myrkyttämisyrityksestä. Alanuksen leski oli nimittäin valmistanut ja lähettänyt ennen joulua 1666 lääkkeeksi tarkoitettua juomaa Gezeliuksen vaimolle. Piispa epäili, että juoma sisälsi myrkkyä tai oli taikakeinoin valmistettua, koska siihen oli muodostunut vähitellen pieniä kiviä. Gezelius päätti aloittaa laajat tutkimukset asiasta. Alanuksen lesken piika todisti, että juoma oli valmistettu sekoittamalla hevosenlantaa ja vanhaa olutta sekä lisäämällä joukkoon sahramia ja muskotinkukkaa. Gezelius pyysi apua Turun akatemian ensimmäiseltä lääketieteen professorilta Erik Achreliukselta. Achreliuksen mukaan hevosen lannan mehu on varsin terveellistä pistosta vastaan. Valtaneuvos Pietari Brahe kovisteli piispa Gezeliusta "huonosta esimerkistä", kun tämä syytti professori Alanuksen leskeä taikajuoman välittämisestä Gezeliuksen vaimolle. Gezelius joutui väitteestään suorittamaan 400 riikintaaleria hyvitystä Alanuksen leskelle Tuomola, 2000, s. 78. Brahe yritti viivyttää Ruotsissakin noitasyytteistä johtuvia teloituksia vaihtelevalla menestykselläTuomola, 2000, s. 80. == Lähteet == * === Viitteet === Luokka:Suomalaiset fyysikot Luokka:Suomalaiset kasvitieteilijät Luokka:Turun akatemian professorit Luokka:Vuonna 1609 syntyneet Luokka:Vuonna 1664 kuolleet Luokka:Suomalaiset professorit
Wisin & Yandel

Wisin & Yandel on vuonna 1995 perustettu reggaeton-duo Puerto Ricosta. Duon muodostavat Wisin (oik. Juan Luis Morera Luna) ja Yandel (oik. Llandel Vegulla Malavé). == Elämäkerta == Yandel (Llandel) syntyi tammikuun 14. päivä, vuonna 1977 ja Wisin (Juan Luís) joulukuun 19. päivä, vuonna 1979 ja kummatkin ovat kotoisin Puerto Ricosta. Yandelilla on 2 poikaa vaimonsa Ednerisin kanssa, Andrian ja Derek. Wisin meni naimisiin vaimonsa Yomaira kanssa heinäkuun 26. päivä, vuonna 2008. Parilla on 2 lasta Yelena ja Dylan. Yandel oli Wisinin häissä bestman ja nykyään Yelenan kummisetä. Duo on tehnyt yhteisiä kappaleita useiden tunnettujen artistien, kuten Nelly Furtadon, Enrique Iglesiasin, Bone Thugs-N-Harmonyn, R. Kellyn, David Bisbalin, Gloria Estefanin, Paris Hiltonin, Lenny Kravitzin, 50 Centin, Jennifer Lopezin ja Daddy Yankeen kanssa. Líderes- kiertueen jälkeen marraskuussa 2013 duo jäi tauolle jäsenten sooloalbumiprojektien takia, ja syyskuussa 2014 duo ilmoitti työskennelleensä jälleen yhteisen raidan kanssa. Wisin on ilmoittanut VEVOn fanisession yhteydessä että duon on tarkoitus jatkaa täysimääräisesti jälleen vuonna 2016. == Albumit == === Studioalbumit === * * * * * * * * * * Líderes (2012) * Los campeones del pueblo (2018) * La Gerencia (2019) == Aiheesta muualla == * Viralliset sivut Luokka:Puertoricolaiset yhtyeet Luokka:Reggaeton
Taideyhdistys Harha

Taideyhdistys Harha ry on joensuulainen yhdistys, jonka tarkoitus on edistää pohjoiskarjalaisten, ennen kaikkea nuorten taiteilijoiden oloja ja taiteentekemisen mahdollisuuksia. Yhdistyksen perustivat Aleksi Martikainen, Antti Pesonen, Jyrki Pitkä ja Vesa Rahikainen vuonna 2004. Taideyhdistys Harha ry perusti talkoovoimin vuonna 2007 Joensuuhun oman taidegallerian, Galleria Harhan. Gallerian tarkoitus oli tarjota huokeaa esittäytymistilaa niin ammattitaiteilijoille kuin taiteen harrastajille ja opiskelijoillekin. Yhdistys järjestää näyttelyitä Joensuun Teatteriravintolan tiloissa. ==Aiheesta muualla== *Taideyhdistys Harhan ylläpitämä blogi ja tietoja yhdistyksestä *KULTTUURITEKO 2007 tunnustuspalkinto myönnettiin Taideyhdistys Harha ry:lle Luokka:Joensuun kulttuuri Luokka:Suomalaiset taideyhdistykset
David Bisbal

David Bisbal Ferre (s. 5. kesäkuuta 1979 Almería, Almerían maakunta, Espanja) on espanjalainen poplaulaja. == Diskografia == === Albumit === * Corazón Latino (2002) * Bulería (2004) * Todo por ustedes (live-albumi) (2005) * David Bisbal (kokoelmalevy) (2006) * Premonición (2006) * Sin mirar atras (2009) == Aiheesta muualla == * Bisbalin virallinen kotisivu * David Bisbal Browser Bisbal Ferre, David Bisbal Ferre, David Bisbal Ferre, David